Unionin yleisen tuomioistuimen tuomio (kuudes jaosto) 13.7.2011 – Kreikka vastaan komissio

(asia T-81/09)

EAKR – Taloudellisen tuen vähentäminen – Tavoitteen nro 1 (1994–1999) piiriin kuuluva toimenpideohjelma, ”Tavoitettavuus ja tieväylät” Kreikassa – Komission suorittama avustavien tehtävien delegointi kolmansille – Liikesalaisuus – Rahoitusta koskevan korjauksen määrä – Komission harkintavalta – Tuomioistuinvalvonta

1. Taloudellinen ja sosiaalinen yhteenkuuluvuus – Rakennerahastojen interventio – Unionin myöntämä rahoitus – Komission valvontavalta ja tutkintavaltuudet paikan päällä – Komission mahdollisuus käyttää yksityisiä yksikköjä kyseisen valvonnan suorittamiseen – Rajat (Neuvoston asetus N:o 4253/88 sekä neuvoston asetuksen N:o 1605/2002 54 ja 57 artikla; komission asetuksen N:o 2064/97 12 artikla) (ks. 25, 26 ja 31 kohta)

2. Toimielinten säädökset, päätökset ja muut toimet – Perustelut – Perusteluvelvollisuuden laajuus – Taloudellisen tuen osittaiseen palauttamiseen velvoittava komission päätös – Tuensaajalle toimitettuun tarkastuskertomukseen nojautuminen on sallittua (EY 253 artikla) (ks. 41 ja 42 kohta)

3. Taloudellinen ja sosiaalinen yhteenkuuluvuus – Rakennerahastojen interventio – Unionin myöntämä rahoitus – Kansallisten viranomaisten suorittama perusteellinen tutkimus, joka koskee tuensaajien taloudellisten velvoitteiden noudattamista – Täytäntöönpanoyksiköstä riippumattoman yksikön lausunto, jonka mukaan menot ovat sääntöjenmukaisia – Lausunto on keskeinen ja luotettava todiste – Komissiolla ei ole velvollisuutta suorittaa uutta tutkimusta (Neuvoston asetuksen N:o 4253/88 23 artikla ja 24 artiklan 2 kohta; komission asetuksen N:o 2064/97 8 artikla) (ks. 58 ja 59 kohta)

4. Taloudellinen ja sosiaalinen yhteenkuuluvuus – Rakennerahastojen interventio – Unionin myöntämä rahoitus – Taloudellisen tuen maksaminen – Edellytys – Tuensaajalle kuuluvien velvoitteiden noudattaminen – Komission velvollisuus tarkistaa unionin rahoitusosuus, jos osaa tuensaajan velvoitteita ei ole noudatettu – Ulottuvuus ja rajoitukset (Neuvoston asetuksen N:o 4253/88 23 ja 24 artikla; komission asetus N:o 2064/97) (ks. 63, 64, 68 ja 96 kohta)

5. Jäsenvaltioiden lainsäädännön lähentäminen – Julkisia hankintoja koskevien sopimusten tekomenettelyt – Julkisten hankintasopimusten tekemistä koskevat edellytykset ja yksityiskohdat – Hankintaviranomaisen menettelyn kuluessa tekemä muutos – Tarjoajien yhdenvertaisen kohtelun periaatteen loukkaaminen ja avoimuusvelvollisuuden noudattamatta jättäminen (ks. 104–108 kohta)

6. Taloudellinen ja sosiaalinen yhteenkuuluvuus – Rakennerahastojen interventio – Unionin myöntämä rahoitus – Taloudellisen tuen vähentäminen sääntöjenvastaisuuksien vuoksi – Rahoitusta koskevan korjauksen määrän määrittäminen – Komission harkintavalta – Rajat – Tuomioistuinvalvonta (ks. 142 kohta)

Aihe

Vaatimus Euroopan aluekehitysrahastosta (EAKR) Kreikalle toimenpideohjelman ”Tavoitettavuus ja tieväylät” perusteella EAKR-tuen hyväksymisestä 16.12.1994 tehdyllä komission päätöksellä K(94) 3579 myönnetyn 30 104 470,47 euron suuruisen taloudellisen tuen vähentämisestä 15.12.2008 tehdyn komission päätöksen K(2008) 8573 kumoamiseksi

Ratkaisu

1) Euroopan aluekehitysrahastosta (EAKR) Kreikalle myönnetyn taloudellisen tuen vähentämisestä 15.12.2008 tehty komission päätös K (2008) 8573 kumotaan siltä osin kuin siinä tehdään yhtäältä 506 303 euron suuruinen rahoituskorjaus hankkeen ”Isthmos – Galota” perusteella ja toisaalta 684 343 euron suuruinen rahoituskorjaus hankkeen ”Polymyloksen liittymä (sopimus 928)” perusteella.

2) Kanne hylätään muilta osin.

3) Helleenien tasavalta vastaa omista oikeudenkäyntikuluistaan, ja se velvoitetaan korvaamaan 80 prosenttia komission oikeudenkäyntikuluista.